Ifølge TV3 Sport sælger FC København 16-årige Mads Bidstrup til tyske RB Leipzig for mere end 15 millioner kroner.

I december udtalte RB Leipzigs sportsdirektør Ralf Rangnick til tyske Bild, at klubben var interesseret i FC Københavns Mads Bidstrup.

16-årige Bidstrup, som er midtbanespiller på FC Københavns U19-hold, havde imponeret den tyske storklub, og nu ser en transfer ud til at være på plads.

TV3 Sport meddeler, at FCK og RB Leipzig er blevet enige om en handel, som sender Bidstrup til Tyskland og 15 millioner kroner til FCK – et beløb, som kan stige til mere end 20 millioner kroner, skriver TV3 Sport.

TV3 Sport skriver, at det eneste, som mangler i skiftet, er et lægetjek, som Bidstrup ventes at gennemføre i næste uge.

Abonnement til F.C. Københavns hjemmekampe - Fast adgang fra 79 kr./md.* (*6 md. binding / min. 474 kr.)